|  |  |  |
| --- | --- | --- |
| Lietuvos Respublikos Finansų ministerijaiEl. p. finmin@finmin.lt. | Į | 2020-10- Nr. (1.19-202-686)2-2020-09-23 Nr.(28.2E)-6K-2005379 |

Lietuvos Vyriausybės kanceliarijai

El. paštas LRVkanceliarija@lrv.lt

**DĖL vyriausybės nutarimo „Dėl valstybės veiklos sritims priskirtų įstaigų“ projekto Nr. 20-13096**

Vaiko teisių apsaugos kontrolierė, susipažinusi su Finansų ministerijos perengtu ir pateiktu derinti Lietuvos Respublikos Vyriausybės nutarimo „Dėl valstybės veiklos sritims priskirtų įstaigų“ projektu Nr. 20-13096, pastabų ir (ar) pasiūlymų projektui neturi.

 Tačiau, atsižvelgdama į Strateginio valdymo įstatymo 3 straipsnio nuostatas, įpareigojančias parengti su įstatymo įgyvendinimu susijusius teisės aktus, pažymi, jog lieka nepakitusi 2019-04-15 rašte Nr. (1.19-2019-291)2-382 išdėstyta pozicija dėl vaiko teisių apsaugos kontrolieriaus nepriklausomumo nuo vykdomosios valdžios garantijų bei užtikrinimo mechanizmų. Todėl, neneigdama, jog Vaiko teisių apsaugos kontrolieriaus įstatymu kontrolieriui priskirta kompetencija ir nustatytos funkcijos yra reikšmingos tiek nacionalinio pažangos plano, tiek nacionalinės plėtros programos tam tikriems tikslams pasiekti, prašo rengiant paminėtoje įstatymo straipsnio dalyje nurodytus teisės aktus, ypatingai − strateginio valdymo metodiką – įvertinti ir atsižvelgti į anksčiau išdėstytus argumentus dėl nuostatų, nustatančių strateginio planavimo (valdymo) tvarką valstybės institucijoms (asignavimų valdytojams), nesančioms atskaitingoms Vyriausybei ir neįgyvendinančioms Vyriausybės programos.

Pakartotinai atkreiptinas dėmesys, kad kaip savarankiška konstitucinė institucija, ginanti žmogaus teises ir laisves, vaiko teisių apsaugos kontrolierius yra nepriklausomas nuo kitų valstybės institucijų ir *atskaitingas* tik Seimui, tačiau vaiko teisių apsaugos kontrolieriaus ir Seimo santykiai nėra grįsti tiesioginio pavaldumo principu. Vaiko teisių apsaugos kontrolieriaus veikla apima ir vykdomosios valdžios institucijų veiklos priežiūrą bei kontrolę vaiko teisių apsaugos kontrolieriui priskirtos kompetencijos ribose, todėl svarbu užtikrinti ir įgyvendinti Vaiko teisių apsaugos kontrolieriaus įstatymo 3 straipsnio 3 punkte yra įtvirtintas vaiko teisių apsaugos kontrolieriaus veiklos laisvės, savarankiškumo ir nepriklausomumo garantijas, išsaugant finansinį ir veiklos nepriklausomumą nuo vykdomosios valdžios institucijų, laikantis Jungtinių Tautų Paryžiaus principų bei Europos Tarybos Venecijos komisijos Apsaugos ir pagalbos ombudsmenų institucijoms principų („Venecijos principų“) dėl pakankamų ir nepriklausomų biudžeto lėšų ir veiklos nepriklausomumo užtikrinimo.

Vaiko teisių apsaugos kontrolierė Edita Žiobienė

Eivilė Žemaitytė, tel. (8 5) 210 7175 el. p. eivile.zemaityte@vtaki.lt